وه‌ باوه‌ڕ نیلسون ماندیلا ، ئه‌گه‌ر كه‌سیگ له‌ زواند حاڵی بوود قسیه‌گاند ره‌سیده‌ موخی، وه‌لی ئه‌گه‌ر وه‌ زوان داڵگى وه‌لیا بویشی ره‌سیده‌ دڵی. ئمروو ئه‌و رووژه‌سه‌ كه‌ له‌ ساڵ 1999 ریكخراو نه‌ته‌وه‌یل یه‌كگرتگ ( رووژ 21 شوبات) كرده‌ رووژ جهانی زوان داڵگی و 188 وڵات ئه‌ندام له یونسكۆ‌ وه‌ ره‌سمی ئى بوونة ناسین و گشت ساڵێگ یادی كه‌ن. هه‌میش، یه‌كیه‌تی ئه‌ورو‌پا له‌ ساڵ 2006 بڕیار دا گشت كه‌سێگ ئه‌و حه‌قه‌ داشتوود له‌ مه‌دره‌سه‌یل هوكاره‌ی زوان داڵگی خوه‌ی بوود. ئمروو مه‌ردم ئی جهانه‌ وه‌ فیشتر له‌ 6 هزار زوان قسیه‌ ئه‌كه‌ن وه‌لێ پیشبینی یه‌ ئه‌كریه‌د كه‌ تا دوما ساڵه‌یل ئی قه‌رنه‌ فیشتر له‌ نیمه‌ی ئی زوانه‌یله‌ له‌ ناوبچوود
